**PROGRAMĂRI ONLINE SAU BON DE ORDINE**

Operatiunile ce intră în aria de competență a Serviciului Public Comunitar Regim Permise de Conducere și Înmatriculare a Vehiculelor București pot fi depuse fie în baza programărilor online, fie în baza bonurilor de ordine, după cum urmează:

**DEPUNEREA SOLICITĂRILOR ÎN BAZA PROGRAMĂRILOR ONLINE**

În cadrul SPCRPCIV București se pot depune cereri pe baza programărilor online pentru majoritatea operatiunilor ce intră în aria de competență a Serviciului.

Pentru efectuarea unei programări online vă rugăm accesați:

Site-ul Instituția Prefectului - Municipiul București:

<https://b.prefectura.mai.gov.ro/permise-auto-si-inmatriculari/>

secțiunea programare online

*sau*

Site-ul Direcția Generală Permise de Conducere și Înmatriculări

<https://dgpci.mai.gov.ro/drpciv-booking/activities/40>

**Dacă vă aflaţi în sediul serviciului şi optaţi pentru o programare online, aceasta poate fi făcută şi cu sprijinul lucrătorilor de la Compartimentul de relaţii cu publicul, care îşi desfăşoară activitatea la ghișeele 32 – 35, nu mai devreme de ziua următoare celei în care se face programarea.**

Informații despre modalitatea de programare găsiți pe pagina de internet a Direcției Generale Permise de Conducere și Înmatriculări, la secțiunea:  <https://dgpci.mai.gov.ro/drpciv-booking/>

**PRECIZĂRI PRIVIND DEPUNEREA SOLICITĂRILOR ÎN BAZA PROGRAMĂRILOR ONLINE**

**Pentru programarea online trebuie avute în vedere următoarele aspecte:**

* **Programarea online este un serviciu gratuit** pus la dispoziția persoanelor fizice și juridice prin aplicația gestionată de către DGPCI, pentru a facilita depunerea documentelor în cel mai scurt timp, la data și ora selectate de către solicitant și care se regăsesc pe confirmarea de programare;
* Vehiculul pentru care se depune cererea se identifică pe baza seriei de șasiu, iar aceeași serie de șasiu trebuie să se regăsească și în solicitarea de programare;
* Pentru persoanele fizice, programarea online se va face pe **numele proprietarului**, iar pentru persoanele juridice pe **denumirea societății;**
* La prezentarea la sediul serviciului, vă rugăm să aveți asupra dvs. în format letric sau electronic – pe orice dispozitiv – e-mailul de confirmare; Recomandăm ca programarea online să fie efectuată de pe adrese de e-mail personale sau ale societăților pentru care se realizează operațiunile solicitate, pentru asigurarea primirii confirmărilor și/sau valorificarea posibilității de anulare a programărilor eronate;
* **Programările neconfirmate și care nu cuprind toate informațiile corecte referitoare la vehiculul supus operațiunii solicitate nu pot fi onorate;**
* **Vă rugăm să manifestați atenție cu privire la precizările de mai sus, precum și cu privire la județul unde doriți programarea;** recomandăm alegerea acestuia din listă, nu de pe hartă; **programările efectuate eronat, la alte județe, nu pot fi onorate.**

Pentru soluţionarea cu operativitate a cererilor la ghişeele serviciului şi evitarea pierderii timpului prin formarea rândurilor de aşteptare, **vă recomandăm utilizarea aplicaţiei de programare online.** Aceasta vă permite prezentarea la data şi ora stabilite şi confirmate, precum şi parcurgerea formalităţilor în maximum 10 minute de la prezentarea la ghişeu.

Pentru a fi siguri că deţineţi toate documentele necesare soluţionării cererii dvs. vă rugăm să accesaţi lista documentelor necesare fiecărei operaţiuni, disponibilă pe site-ul DGPCI, <https://dgpci.mai.gov.ro/>, la secţiunea **Documente şi formulare**.

**Programările online pot fi efectuate pentru următoarele tipuri de solicitări:**

**Pentru Serviciul Regim Permise de Conducere și Examinări:**

* preschimbare permis de conducere străin;
* preschimbare permis de conducere românesc;
* duplicat permis de conducere românesc\*;
* înregistrare dosar examinare.

\* Cererea pentru eliberarea duplicatului permisului de conducere poate fi transmisă și prin intermediul secțiunii SERVICII ONLINE disponibilă pe site-ul DGPCI, <https://dgpci.mai.gov.ro/> . Pentru accesarea acestui serviciu aveți nevoie de un cont care se poate obține prin prezentarea o singură dată la ghișeul oricărui serviciu public comunitar regim permise de conducere și înmatriculare a vehiculelor.

**Pentru Serviciul Înmatriculare și Evidența Vehiculelor Rutiere:**

* autorizare provizorie (numere roșii) pentru persoane fizice și juridice;
* înmatriculare vehicul persoane fizice şi juridice,
* transcriere vehicul persoane fizice şi juridice;
* radiere vehicul persoane fizice şi juridice;
* duplicat/modificare date certificat de înmatriculare/plăci cu număr de înmatriculare

 **NU SE FAC PROGRAMĂRI ONLINE PENTRU:**

* programare/ reprogramare traseu;
* eliberări permise de conducere la ghișeu;
* eliberări certificate de înmatriculare şi plăci cu numărul de înmatriculare;
* înmatriculări/transcrieri/radieri pentru dealeri și societăţi de leasing;
* soluționare rebuturi certificate de înmatriculare;
* păstrare combinație număr de înmatriculare înmatriculare;
* numere de probă.

**Atenție!**

Cererile de **PRESCHIMBARE A PERMISELOR DE CONDUCERE NAȚIONALE ELIBERATE DE AUTORITĂȚILE COMPETENTE ALE ALTOR STATE CU DOCUMENTE SIMILARE ROMÂNEȘTI** se depun în cadrul SPCRPCIV București **exclusiv în baza unei programări online.**

**DEPUNEREA SOLICITĂRILOR ÎN BAZA BONURILOR DE ORDINE**

În cadrul SPCRPCIV București se pot depune cereri pe baza bonurilor de ordine pentru majoritatea operatiunilor ce intră în aria de competență a Serviciului.

Dacă optați pentru depunerea documentelor în baza bonurilor de ordine, timpul de răspuns la preluarea cererii variază în funcție de numărul solicitărilor pe unitatea de timp.

Pentru a fi siguri că deţineţi toate documentele necesare soluţionării cererii dvs. vă rugăm să accesaţi lista documentelor necesare fiecărei operaţiuni, disponibilă pe site-ul DGPCI, https://www. dgpci.mai.gov.ro/, la secţiunea **Documente şi formulare**.

**PRECIZĂRI PRIVIND DEPUNEREA SOLICITĂRILOR ÎN BAZA BONURILOR DE ORDINE**

Bonurile de ordine se eliberează de la aparatele de emitere a bonurilor de ordine situate la parterul instituției din municipiul București, Șos. Pipera nr. 49, sector 2, pentru Serviciul Înmatriculări și Evidența Vehiculelor Rutiere și la etajul 1 al instituției pentru Serviciul Regim Permise de Conducere și Examinări, ambele din cadrul SPCPRCIV București.

Bonurile de ordine se emit pe numele solicitantului persoană fizică (persoană care depune la ghișeu solicitările din aria de competență a Serviciului) sau pe numele societății comerciale sau a delegatului, în cazul persoanelor juridice.

În cadrul SPCPRCIV București pot fi depuse maxim două solicitări în baza aceluiași bon de ordine emis pe numele unui solicitant, persoană fizică sau persoană juridică.

**Atenție!**

**Persoanele fizice și juridice care au mai mult de două solicitări privind efectuarea unor operațiuni ce intră în aria de competență a** SPCPRCIV București (înmatriculare/transcriere vehicul, autorizare provizorie, radiere vehicul, emitere duplicat/modificare date certificat de înmatriculare/plăci cu număr de înmatriculare etc.) pot depune documentele prevăzute de actele normative în vigoare la ghișeele de relații cu publicul ale Serviciului, în baza unui opis.

Depunerea cererile ce intră în aria de competență a SPCPRCIV București de către **societățile de leasing** sau de **către societățile care au ca obiect de activitate vânzarea/închirierea vehiculelor** (dealeri)se face **exclusiv în baza opiselor însoțite de toate** documentele prevăzute de actele normative în vigoare. **(Depunerea acestora se face la** ghișeele de relații cu publicul ale Serviciului).

**Depunerea cererilor în baza bonurilor de ordine poate fi efectuată pentru următoarele tipuri de solicitări:**

**Pentru Serviciul Regim Permise de Conducere și Examinări:**

* preschimbare permis de conducere românesc;
* duplicat permis de conducere românesc\*;
* înregistrare dosar examinare;
* programare/ reprogramare traseu;
* eliberarea dovezilor înlocuitoare în cazul preschimbării permiselor de conducere străine;
* retragerea dosarelor de preschimbare a permiselor de conducere străine neconforme sau depunerea documentelor solicitate pentru completarea dosarelor de preschimbare a permiselor de conducere străine.

\* Cererea pentru eliberarea duplicatului permisului de conducere poate fi transmisă și prin intermediul secțiunii SERVICII ONLINE disponibilă pe site-ul DGPCI, <https://dgpci.mai.gov.ro/> . Pentru accesarea acestui serviciu aveți nevoie de un cont care se poate obține prin prezentarea o singură dată la ghișeul oricărui serviciu public comunitar regim permise de conducere și înmatriculare a vehiculelor.

**Pentru Serviciul Înmatriculare și Evidența Vehiculelor Rutiere:**

* autorizare provizorie (numere roșii) pentru persoane fizice și juridice;
* înmatriculare vehicul persoane fizice şi juridice;
* transcriere vehicul persoane fizice şi juridice;
* radiere vehicul persoane fizice şi juridice;
* duplicat/modificare date certificat de înmatriculare/plăci cu număr de înmatriculare persoane fizice şi juridice;
* păstrare combinație număr de înmatriculare persoane fizice şi juridice;

 **NU SE POT DEPUNE SOLICITĂRI ÎN BAZA BONURILOE DE ORDINE PENTRU URMĂTOARELE OPERAȚIUNI:**

* preschimbare permis de conducere străin;
* eliberare permis de conducere la ghișeu\*;
* numere de probă.

\* Permisele de conducere remise de către serviciul de curierat al Poștei Române, precum și cele emise de către serviciile publice comunitare regim permise de conducere și înmatriculare a vehiculelor teritoriale, altele decât Serviciul București, pentru care titularii au optat să le ridice de la ghișeele SPCPRCIV București, pot fi eliberate la solicitarea acestora la oricare dintre ghișeele disponibile aferente Serviciului Regim Permise de Conducere și Examinări situat la etajul 1 al instituției (ghișeele nr. 1-15), fără a fi necesară solicitarea unui bon de ordine sau deținerea unei programări online.

**În conformitate cu prevederile art. 2 din Legea nr. 280/2023 *privind accesul cu prioritate pentru femei gravide, precum și pentru persoane însoțite de copii cu vârsta de până la 5 ani*, cu modificările și completările ulterioare, în cadrul Serviciului Public Comunitar Regim Permise de Conducere și Înmatriculare a Vehiculelor București, se acordă prioritate femeilor gravide și persoanelor însoțite de copii cu vârstă de până la 5 ani. Rugăm persoanele vizate de această formă de protecție legală să se adreseze direct personalului de la ghișeu.**